Vantar 88 milljónir inn á bankareikning Primera air Lögmennirnir þrír sem skipaðir voru bústjórar yfir þrotabúi Primera air Scandinavia segjast aðeins finna lítinn hlut af þeim eignum sem stjórnendur félagsins gáfu upp . Mynd : Primera Air Þegar Primera air , flugfélag Andra Más Ingólfssonar , varð gjaldþrota um mánaðarmótin fengu bústjórar fyrirtækisins í Danmörku þær upplýsingar að inn á bankareikningi þess væru um 93 milljónir íslenskra króna ( 5,1 milljón danskar kr. ) . Ekki reyndist innistæða fyrir því þar sem aðeins hafa fundist 4,5 milljónir króna ( 250 þús. danskar kr. ) inn á reikningum flugfélagsins . Stjórnendur Primera air höfðu jafnframt sagt fyrirtækið eiga eignir upp á um 27 milljónir króna en það reyndist ekki heldur rétt . Aðeins fannst einn bíll og hefur hann nú verið seldur fyrir rétt um 2,7 milljónir samkvæmt frétt Jyllands Vestkysten . Þar er rætt við einn af þremur bústjórum Primera air og segir hann vinnu við uppgjör þrotabúsins vera nærri sjálfhætt þar sem engir peningar eru til . Það vantar nefnilega ekki bara fé til að mæta öllum þeim kröfum sem gerðar hafa verið í búið heldur líka til að standa straum af vinnu bústjóranna . „ Núna erum við í rauninni að vinna frítt og það eru ekki margir lögfræðingar til í þess háttar , ” segir Morten Hans Jakobsen bústjóri í viðtali við Jyllands Vestkysten . Eins og áður hefur komið fram þá nema kröfurnar í þrotabú Primera air í Danmörku rúmum 16 milljörðum króna . Hver staðan er á þrotabúi Primera air í Lettlandi liggur ekki fyrir . Sem fyrr segir var Primera air í eigu Andra Más Ingólfssonar og tilheyrði flugfélagið Primera Travel Group . Eftir gjaldþrotið færði Andri hins vegar eignarhaldið á ferðaskrifstofunum , sem tilheyrðu samstæðunni , frá íslensku móðurfélagi yfir í danskt dótturfélag . Fréttir Icelandair breytir reglum og gjöldum Nú er ekki lengur hægt að breyta Economy Light farmiðum hjá Icelandir . Og sem fyrr eru margir mættir . Tölvupóstur : turisti hja turisti.is